Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 70/05)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Coteaux du Layon«

PDO-FR-A0826-AM02

Meddelelsesdato: 13. november 2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Geografiske betegnelser

I kapitel 1, afsnit II, punkt 1, tilføjes »(eller delegerede kommuner, såfremt sådanne eksisterer)« efter ordet »kommune«.

Nogle kommuner, hvis navn kan efterfølge den kontrollerede oprindelsesbetegnelse »Coteaux du Layon«, er blevet lagt sammen for nylig. De er dog forblevet delegerede kommuner inden for de nye kommuner, der blev oprettet som følge af disse sammenlægninger. Da de stadig eksisterer som sådanne, bevarer de deres geografiske areal, som er kendt og identificeret på administrativt niveau.

Kun kapitel II ændres. I produktspecifikationen skelnes der efterfølgende ikke mellem kommuner og delegerede kommuner, når der er tale om de »kommuner«, hvis navn kan efterfølge den kontrollerede oprindelsesbetegnelse.

Enhedsdokumentet berøres ikke af denne ændring.

2. Geografisk område

Det geografiske område ændres som følger:

»a) - Alle etaper af produktionen finder sted i det geografiske område, hvis perimeter efter den officielle geokode fra 2018 omfatter følgende kommuners område i departementet Maine-et-Loire: Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Chalonnes-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux og La Jumellière), Cléré-sur-Layon, Doué-en-Anjou (tidligere områder i de delegerede kommuner Brigné, Concourson-sur-Layon, Saint-Georges-sur-Layon og Les Verchers-sur-Layon), Lys-Haut-Layon (tidligere områder i de delegerede kommuner La Fosse-de-Tigné, Nueil-sur-Layon, Tancoigné, Tigné og Trémont), Passavant-sur-Layon, Rochefort-sur-Loire, Terranjou (tidligere områder i de delegerede kommuner Chavagnes og Martigné-Briand) og Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay). Det kortmateriale, der viser det geografiske område, kan ses på webstedet for Institut national de l’origine et de la qualité.

b) - For vine, der kan betegnes som »premier cru« efterfulgt af den supplerende geografiske betegnelse »Chaume«, skal alle etaper af produktionen finde sted i det geografiske område, hvis perimeter efter den officielle geokode fra 2018 omfatter følgende kommunes område i departementet Maine-et-Loire: Rochefort-sur-Loire. Det kortmateriale, der viser det geografiske område, kan ses på webstedet for Institut national de l’origine et de la qualité.«

Redaktionel ændring: På den nye liste over de administrative enheder er der taget højde for sammenlægninger eller andre ændringer af det administrative område, som har fundet sted efter produktspecifikationens godkendelse. For at øge retssikkerheden er denne liste opstillet på grundlag af den gældende version af den officielle geokode, som INSEE udgiver hvert år. Det geografiske områdes perimeter forbliver helt den samme.

Endelig nævnes det, at det kortmateriale, der viser det geografiske område, er tilgængeligt på INAO’s websted med henblik på bedre information af offentligheden.

Som følge heraf ændres punkt 6 i enhedsdokumentet om det geografiske område.

3. Afgrænset parcelområde

I kapitel 1, punkt IV, nr. 2, første afsnit, i produktspecifikationen for den beskyttede oprindelsesbetegnelse »Coteaux du Layon« tilføjes »og den 19. januar 2017« efter »den 5. september 2007«.

Formålet med denne ændring er at indføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde er det muligt at udpege de parceller, der egner sig til produktion af vin med den pågældende beskyttede oprindelsesbetegnelse.

Enhedsdokumentet berøres ikke af denne ændring.

4. Område i umiddelbar nærhed

I kapitel 1, afsnit IV, punkt 3, litra a), erstattes listen over kommuner med følgende:

»— Departementet Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (tidligere områder i de delegerede kommuner Bouillé-Saint-Paul og Cersay)

— Departementet Indre-et-Loire: Saint-Nicolas-de-Bourgueil

— Departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet

— Departementet Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brain-sur-Allonnes, Brézé, Brissac Loire Aubance (tidligere områder i de delegerede kommuner Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital og Vauchrétien), Brossay, Cernusson, Chacé, Champtocé-sur-Loire, Chemillé-en-Anjou (tidligere område i den delegerede kommune Valanjou), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (tidligere områder i de delegerede kommuner Forges, Meigné og Montfort), Épieds, Fontevraud-l’Abbaye, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Gennes-Valde-Loire (tidligere områder i de delegerede kommuner Chênehutte-Trêves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Ingrandes-Le-Fresne sur Loire (tidligere område i den delegerede kommune Ingrandes), Jarzé Villages (tidligere område i den delegerede kommune Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (tidligere områder i de delegerede kommuner Bouzillé, Champtoceaux, Drain, Landemont, Liré, Saint-Laurent-des-Autels og La Varenne), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (tidligere område i den delegerede kommune Notre-Dame-d’Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (tidligere områder i de delegerede kommuner Pellouailles-les-Vignes og Saint-Sylvain-d’Anjou) og Villevêque

— Departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers.«

I kapitel 1, afsnit IV, punkt 3, litra b), erstattes listen over kommuner med følgende:

»Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Brissac Loire Aubance (tidligere områder i de delegerede kommuner Brissac-Quincé og Vauchrétien), Chalonnes-sur-Loire, Chaudefonds-sur-Layon, Chemillé-en-Anjou (tidligere område i den delegerede kommune Chanzeaux), Denée, Doué-en-Anjou (tidligere områder i de delegerede kommuner Brigné og Les Verchers-sur-Layon), Mauges-sur-Loire (tidligere områder i de delegerede kommuner Montjean-sur-Loire og La Pommeraye), Mozé-sur-Louet, Savennières, Soulaines-sur-Aubance, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon) og Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay).«

Dette gør det muligt at tage højde for de forskellige kommunesammenlægninger, der har fundet sted siden den sidste version af produktspecifikationen. Perimeteren for området i umiddelbar nærhed forbliver helt den samme.

Som følge heraf ændres punkt 9 i enhedsdokumentet om de supplerende betingelser.

5. Bestemmelse om miljøvenlig jordbrugsdrift

I kapitel 1, afsnit IV, punkt 2, tilføjes følgende: »Et kontrolleret spontant eller sået plantedække er obligatorisk mellem rækkerne. Såfremt et sådant plantedække ikke findes, foretager vinavleren jordbearbejdning for at sikre kontrollen med den spontane vegetation eller begrunder brugen af biologiske bekæmpelsesmidler, som de offentlige myndigheder har godkendt til vindyrkning. Såfremt der anvendes biologisk ukrudtsbekæmpelse på en parcel, er det forbudt at anvende andre ukrudtsbekæmpelsesmidler.«

Denne ændring sker i tråd med den aktuelle udvikling i praksis hos vinavlere, der foretrækker dyrkning efter agroøkologiske principper på hele vindyrkningsarealet i Anjou. Den afspejler, at miljøhensynet i stadig større grad integreres i de tekniske produktionsmetoder. Ved at fremme et plantedække – eller indførelsen af mekanisk ukrudtsbekæmpelse eller brugen af biologiske bekæmpelsesmidler – reduceres anvendelsen af kemisk ukrudtsbekæmpelse. Denne reduktion af anvendelsen af ukrudtsbekæmpelsesmidler skal føre til bedre beskyttelse af vindyrkningsjorden og bevarelse af dens naturlige funktioner (frugtbarhed, biodiversitet og biologisk rensning), hvilket bidrager til vinenes kvalitet og autenticitet og styrker begrebet »terroir«.

Enhedsdokumentet berøres ikke af denne ændring.

6. Forbud mod vinhøst

I kapitel I, afsnit VII, nr. 1, udgår sætningen »Startdatoen for vinhøsten er fastsat i henhold til bestemmelserne i artikel D. 645-6 i den franske lov om landbrug og havfiskeri (code rural et de la pêche maritime).«

I dag er det ikke længere nødvendigt at fastsætte en startdato for vinhøsten, eftersom vinavlerne nu råder over en bred vifte af redskaber, der sætter dem i stand til at vurdere druernes modning mere nøjagtigt. Hver vinavler råder over et vist antal anordninger og udstyr, såvel egne som fællesejede, der gør det muligt præcist at bestemme den optimale dato for høstens start på hver parcel i henhold til produktionsmålene.

Enhedsdokumentet berøres ikke af denne ændring.

7. Gæringskapacitet

I kapitel 1, afsnit IX, punkt 1, litra d), erstattes sætningen: »Enhver vinavler skal råde over en gæringskapacitet til vinfremstilling, som er mindst 1,4 gange så stor som bedriftens gennemsnitlige udbytte i de forudgående fem år« med sætningen: »Enhver vinavler skal råde over en gæringskapacitet til vinfremstilling, som er mindst 1,4 gange så stor som bedriftens gennemsnitlige vinfremstillingsmængde i de forudgående fem år.«

I produktspecifikationen blev der ikke henvist til en mængde (udtrykt i hl eller m3), men til et udbytte, dvs. til et høstudbytte divideret med produktionsarealet (f.eks. udtrykt i hl/ha). Den foreslåede ændring gør det muligt at rette op på denne inkonsekvens med hensyn til mængderne uden at ændre noget indholdsmæssigt (minimumsmængden er stadig fastsat til 1,4 gange bedriftens gennemsnitlige vinfremstillingsmængde i de forudgående høstår).

Enhedsdokumentet berøres ikke af denne ændring.

8. Cirkulation af vin

Kapitel 1, punkt IX, nr. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

9. Tilknytning til det geografiske område

Punktet om tilknytning er revideret for at ajourføre antallet af berørte kommuner (13 i stedet for 27). Det er præciseret i punktet om tilknytning, at gennemsnitstemperaturerne er de årlige temperaturer.

Som følge heraf ændres punkt 8 i enhedsdokumentet om tilknytning.

10. Overgangsbestemmelse

Følgende tilføjes i kapitel 1, afsnit XI: »Bestemmelserne om, at der skal være et kontrolleret selvsået eller sået plantedække mellem rækkerne, og at producenten, hvis der ikke findes et sådant plantedække, er forpligtet til at foretage jordbearbejdning eller anvende biologiske bekæmpelsesmidler for at kontrollere den selvsåede, vegetation gælder ikke for vindyrkningsparceller, der var beplantet på tidspunktet for nærværende produktspecifikations godkendelse, og hvor afstanden mellem rækkerne er 1,70 m eller derunder.«

Overgangsbestemmelsen medfører, at der ikke fastsættes sanktioner for de eksisterende vindyrkningsarealer, hvis aktuelle drift ikke er tilpasset til bestemmelserne om miljøvenlig jordbrugsdrift. På vindyrkningsarealer med stor tæthed, hvor afstanden mellem rækkerne er højst 1,70 m, kan opretholdelsen af en permanent græsbevoksning eller udførelsen af jordbearbejdning nemlig give nogle tekniske problemer (med hensyn til mekanisering, udstyr eller redskaber). Hvis vinstokkene er lave, øger græsbevoksning også risikoen for forårsfrost. Desuden medfører tilstedeværelsen af et plantedække, at der bliver konkurrence om vandforsyningen til vinstokkene, og denne konkurrence bliver større med en højere beplantningstæthed. Til gengæld skal de vinstokke, der plantes efter produktspecifikationens godkendelse, være i overensstemmelse med de indførte bestemmelser om miljøvenlig jordbrugsdrift, uanset beplantningstætheden og afstanden mellem rækkerne.

Enhedsdokumentet berøres ikke af denne ændring.

11. Registerføring

I kapitel 2, afsnit II, punkt 3, erstattes ordet »potentielt« med »naturligt«, og ordet »grad« erstattes med »naturligt alkoholindhold i volumen«.

I overensstemmelse med ordlyden i alle produktspecifikationer for området Anjou Saumur erstattes udtrykkene »potentielt alkoholindhold« og »grad« med formuleringen »naturligt alkoholindhold i volumen«. Disse ændringer forbedrer produktspecifikationernes læsbarhed. Harmoniseringen af bestemmelserne om registerføring tager sigte på at lette udarbejdelsen af inspektionsplanen og kontrollen med disse registre.

Enhedsdokumentet berøres ikke af denne ændring.

12. Vigtigste punkter, der skal kontrolleres

Kapitel 3 er revideret for at sikre en konsekvent ordlyd i de vigtigste punkter, der skal kontrolleres, i produktspecifikationerne for Anjou Saumur-området.

Enhedsdokumentet berøres ikke af denne ændring.

ENHEDSDOKUMENT

1. Betegnelse

Coteaux du Layon

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Coteaux du Layon

Stille hvidvine med restsukker, der er fremstillet af druer af druesorten chenin B, som er høstet overmodne. Det er fornemme og elegante vine, der har komplekse aromaer og er gemmeegnede. I munden kombinerer de sødme med friskhed, styrke og en fin karakter.

De har følgende egenskaber:

Et naturligt alkoholindhold på mindst 14 %.

Det faktiske minimumsalkoholindhold ligger på 10 % og på 11 % for vine, hvis naturlige alkoholindhold i volumen er under 18 %.

Et indhold af gæringsdygtigt sukker (glukose + fruktose) efter gæringen på mindst 34 g/l.

Det totale syreindhold og det totale indhold af svovldioxid svarer til det, der er fastsat i EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt minimumssyreindhold, minimum Indhold af flygtig syre, maksimum (i milliækvivalenter pr. liter) 25 Totalt indhold af svovldioxid, maksimum (i milligram pr. liter)

Benævnelsen »sélection de grains nobles«

I vine med benævnelsen »sélection de grains nobles« gør alle fordelene ved den meget stærke koncentration af druer sig i høj grad gældende. I disse originale vine kommer de kraftige og vedvarende aromaer virkelig til udtryk. De frugt- og blomsteragtige aromaer blander sig med aromaer af overmodenhed, såsom tørret eller syltet frugt eller honningduft. Balancen mellem syre, alkohol og fyldighed gør det muligt for vinene at udvikle sig og blive endnu mere komplekse med årene.

De har følgende egenskaber:

Et naturligt alkoholindhold på mindst 19 %.

Et indhold af gæringsdygtigt sukker (glukose + fruktose) efter gæringen på mindst 34 g/l.

Det faktiske minimumsalkoholindhold ligger på 10 % og på 11 % for vine, hvis naturlige alkoholindhold i volumen er under 18 %.

Det totale syreindhold og det totale indhold af svovldioxid svarer til det, der er fastsat i EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtig syre, maksimum (i milliækvivalenter pr. liter) 25 Totalt indhold af svovldioxid, maksimum (i milligram pr. liter)

Coteaux du Layon + kommunens navn

Vine med den kontrollerede oprindelsesbetegnelse »Coteaux du Layon« efterfulgt af navnet på den kommune, som druerne stammer fra, har generelt et lidt højere indhold af gæringsdygtigt sukker. Forskellene med hensyn til jordbundsforhold og beliggenhed giver nogle nuancer i vinene. De vine, der er fremstillet af druer fra de let nordvendte skråninger i Rochefort-sur-Loire, er således udpræget mineralske, mens vine fremstillet af druer fra de sydvendte skråninger i Beaulieu-sur-Layon, Faye-d’Anjou og Saint-Aubin-de-Luigné, ofte er kendetegnet ved at have karakteristiske noter, der er forbundet med udviklingen af ædel råddenskab som følge af botrytis cinerea. Vine, der er fremstillet af druer fra de svagt hældende skråninger på Layonflodens venstre bred i kommunerne Rablay-sur-Layon og Saint-Lambert-du-Lattay, er kraftige og harmoniske.

De har følgende egenskaber:

Et naturligt alkoholindhold på mindst 15 %.

Et indhold af gæringsdygtigt sukker (glukose + fruktose) efter gæringen på mindst 34 g/l.

Det faktiske minimumsalkoholindhold ligger på 11 % og på 12 % for vine, hvis naturlige alkoholindhold i volumen er under 19 %.

Det totale syreindhold og det totale indhold af svovldioxid svarer til det, der er fastsat i EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtig syre, maksimum (i milliækvivalenter pr. liter) 25 Totalt indhold af svovldioxid, maksimum (i milligram pr. liter)

Premier cru Chaume

Vine med benævnelsen »premier cru« efterfulgt af den supplerende geografiske betegnelse »Chaume« er navnlig kendetegnet ved deres fine og elegante karakter samt en stor og flot aromatisk kompleksitet, som ofte omfatter noter af syltet frugt og kvædebrød.

De har følgende egenskaber:

Et naturligt alkoholindhold på mindst 16,5 %.

Et indhold af gæringsdygtigt sukker (glukose + fruktose) efter gæringen på mindst 80 g/l.

Det totale syreindhold og det totale indhold af svovldioxid svarer til det, der er fastsat i EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) 11 Totalt syreindhold, minimum Indhold af flygtig syre, maksimum (i milliækvivalenter pr. liter) 25 Totalt indhold af svovldioxid, maksimum (i milligram pr. liter)

5. VVinfremstillingspraksis

a. Væsentlige ønologiske fremgangsmåder

Anvendelse af træstykker

Specifik ønologisk fremgangsmåde

Anvendelse af træstykker er ikke tilladt.

Berigelse

Specifik ønologisk fremgangsmåde

Berigelse er tilladt i henhold til reglerne i produktspecifikationen.

For vine med benævnelsen »sélection de grains nobles« er enhver form for berigelse forbudt.

For vine med benævnelsen »premier cru« efterfulgt af den supplerende geografiske betegnelse »Chaume« er det forbudt at foretage nogen form for berigelse og varmebehandling af de høstede druer ved en temperatur under -5 °C.

Specifik ønologisk fremgangsmåde

For vine med benævnelsen »premier cru« efterfulgt af den supplerende geografiske betegnelse »Chaume« er det forbudt at anvende en modtagertragt med skruer, en druepresse med pumpe eller en kontinuerlig vinpresse.

Vinene lagres i henhold til de betingelser, der er angivet i produktspecifikationen.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

Beplantningstæthed

Dyrkningspraksis

Beplantningstætheden på vinmarkerne er mindst 4 000 vinstokke pr. ha. På disse vinmarker må afstanden mellem rækkerne ikke overstige 2,50 m, og afstanden mellem vinstokkene i en planterække må ikke være under 1 m. For vindyrkningsparceller med en beplantningstæthed på under 4 000 vinstokke pr. ha, men på 3 300 vinstokke pr. ha eller derover, er det ved høsten muligt at anvende den kontrollerede oprindelsesbetegnelse, under forudsætning af at produktspecifikationens bestemmelser om espalieropbinding og bladhøjde er overholdt. På disse vindyrkningsparceller må afstanden mellem rækkerne ikke overstige 3 m, og afstanden mellem vinstokkene i en planterække må ikke være under 1 m.

Vinmarker til vine med benævnelsen »premier cru« efterfulgt af den supplerende geografiske betegnelse »Chaume« skal have en beplantningstæthed på mindst 4 500 vinstokke pr. ha. På disse vinmarker må afstanden mellem rækkerne ikke overstige 2,20 m, og afstanden mellem vinstokkene i en planterække må ikke være under 1 m.

Beskæring og espalieropbinding af vinstokkene

Dyrkningspraksis

Vinstokkene beskæres senest den 30. april med blandet beskæring, således at der højst er 12 skud pr. vinstok og højst fire skud på den lange stamme.

Vinstokke til vine med benævnelsen »premier cru« efterfulgt af den supplerende geografiske betegnelse »Chaume« beskæres senest den 30. april med blandet beskæring, således at der højst er 12 skud pr. vinstok. I det fænologiske stadium, der svarer til 11 eller 12 blade, er årets antal af frugtbærende grene pr. vinstok højst 10.

Højden af de espalieropbundne blade skal mindst være 0,6 gange afstanden mellem rækkerne. Højden af de espalieropbundne blade måles mellem bladenes nedre grænse, som er fastsat til mindst 0,40 m over jorden, og beskæringens øverste grænse, som er fastsat til mindst 0,20 m over den øverste tråd i espalieropbindingen.

For vindyrkningsparceller med en beplantningstæthed på under 4 000 vinstokke pr. ha, men på 3 300 vinstokke pr. ha eller derover, gælder endvidere følgende regler for espalieropbinding: espalierpælenes minimumshøjde over jorden skal være mindst 1,90 m, espalieropbindingen skal omfatte fire trådniveauer, den øverste tråds minimumshøjde skal være 1,85 m over jorden. Disse særlige bestemmelser gælder ikke for vine med benævnelsen »premier cru« efterfulgt af den supplerende geografiske betegnelse »Chaume«.

Vanding

Dyrkningspraksis

Vanding er ikke tilladt.

Høst

Dyrkningspraksis

Vinene er fremstillet af druer, der er høstet overmodne. Vine med benævnelsen »sélection de grains nobles« har derudover en koncentration på vinstokken, som skyldes ædel råddenskab.

Druerne høstes ved håndkraft ad flere omgange.

For vine med benævnelsen »premier cru« efterfulgt af den supplerende geografiske betegnelse »Chaume« er det ikke tilladt at anvende selvtømmende druevogne med skruer og selvtømmende druevogne med vingepumpe, og højden på druerne i de beholdere, der anvendes til transport af høsten, må ikke overstige 1 m.

b. Maksimumudbytte

Coteaux du Layon

40 hektoliter pr. hektar.

»Coteaux du Layon« efterfulgt af navnet på den kommune, som druerne stammer fra

35 hektoliter pr. hektar.

»Coteaux du Layon« efterfulgt af benævnelsen »premier cru« og den supplerende geografiske betegnelse »Chaume«

30 hektoliter pr. hektar.

6. Afgrænset geografisk område

a) Alle etaper af produktionen finder sted i det geografiske område, hvis perimeter omfatter følgende kommuners område i departementet Maine-et-Loire efter den officielle geokode fra 2018: Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Chalonnes-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux og La Jumellière), Cléré-sur-Layon, Doué-en-Anjou (tidligere områder i de delegerede kommuner Brigné, Concourson-sur-Layon, Saint-Georges-sur-Layon og Les Verchers-sur-Layon), Lys-Haut-Layon (tidligere områder i de delegerede kommuner La Fosse-de-Tigné, Nueil-sur-Layon, Tancoigné, Tigné og Trémont), Passavant-sur-Layon, Rochefort-sur-Loire, Terranjou (tidligere områder i de delegerede kommuner Chavagnes og Martigné-Briand) og Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay).

b) For vine, der kan betegnes som »premier cru« efterfulgt af den supplerende geografiske betegnelse »Chaume«, skal alle etaper af produktionen finde sted i det geografiske område, hvis perimeter efter den officielle geokode fra 2018 omfatter følgende kommunes område i departementet Maine-et-Loire: Rochefort-sur-Loire.

7. Primære druesorter

Chenin B

8. Tilknytning til det geografiske område

1. - Oplysninger om det geografiske område

a) Beskrivelse af de naturgivne faktorer, der bidrager til tilknytningen

Vindyrkningsarealerne til produktion af »Coteaux du Layon« ligger på skråningerne langs Layonfloden, der løber igennem en lille dal, som er sydvest-/nordøstvendt oppe ad floden, og som herefter er nordvestvendt indtil sammenløbet med Loirefloden, der starter i kommunen Verchers-sur-Layon. I 2018 dækker det geografiske område 13 kommuner i departementet Maine-et-Loire fordelt på Layonflodens højre og venstre bred.

Kommunerne Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné og Saint-Lambert-du-Lattay, hvor der dyrkes druer, hvis navn kan efterfølge navnet på den kontrollerede oprindelsesbetegnelse, udgør den centrale del af dette vindyrkningsareal og ligger på begge sider af Layon nede ad floden. I kommunen Rochefort-sur-Loire – som følge af en sydvendt bugtning – Chaume-skråningen beliggende.

Jorden på de præcist afgrænsede parceller, hvor druerne høstes, er dannet på et mere eller mindre nedbrudt skifersubstrat, der kan være dækket af detritiske formationer, som alt efter topografi stammer fra Cenoman eller Pliocæn. Nogle parceller har stedvist jord, der er dannet af sure lavaformationer (rhyolit) eller basiske lavaformationer (spilit), grusjord på konglomerater og sandsten fra Karbon samt ikke særligt dyb jord med årer af kvarts og phtanit fra Silur.

Topografien spiller en vigtig rolle for det naturlige miljøs udformning, og Layonflodens to bredder har ikke samme typologi. Skråningerne på den højre bred er meget stejle og har en hældning, der visse steder når op på 40 %, og de dominerer ofte floden med over 60 m. På den venstre flodbred er hældningerne generelt ikke nær så store, og deres top dominerer sjældent floden med mere end 20 m.

Alle disse parceller har dog nogle fællestræk. De nyder godt af det åbne landskab, og jorden på dem har gode varmeegenskaber. Jorden viser ingen tegn på hydromorfi og har en meget moderat vandreserve.

Det geografiske område får en svag nedbør, og takket være de højere bjergrelieffer i området omkring Cholet og Maugesbjergene ligger det i læ for den fugtige luft fra havet. Den årlige nedbør er ca. 550-600 mm, mens den er over 800 mm i området omkring Cholet. I vinstokkenes vækstcyklus er nedbørsmængden 100 mm lavere end i resten af departementet. De årlige gennemsnitstemperaturer er relativt høje (omkring 12 °C) og er 1 °C højere end gennemsnittet for hele departementet Maine-et-Loire. Det geografiske områdes særlige mesoklima understreges af floraens middelhavsagtige karakter, idet den omfatter steneg og pinjetræer.

b) Beskrivelse af de menneskelige faktorer, der bidrager til tilknytningen

Vinmarkernes eksistens i Anjou har været kendt siden det 1. århundrede e.Kr., og dette har været kontinuerligt. I 1529 omtalte Bourdigné disse vinmarker som »Noahs mesterværk«. Vinplanterne i dette område har haft gunstige forhold siden det 6. århundrede. I sit værk om landbrug og markforvaltning, »Théâtre d’agriculture et mesnage des champs«, konstaterer Olivier de Serres i 1600 følgende: »Generelt er det i alle kongerigets provinser (…) en god idé at vente med at høste druerne, indtil vinbladene falder af. Når man kommer længere ud mod Anjou og Maine, er druerne så modne, at de selv begynder at falde til jorden, hvilket dels skyldes det sene klima, og dels at druerne naturligt får næring af frosten …«. Det må således konkluderes, at den sene høst af druerne er en praksis, der går langt tilbage.

Anjouvinmarkerne får dog deres omdømme takket være Plantagenet-familien, hvilket sker fra det 12. og 13. århundrede. Indflydelsen fra kongeriget under Henrik II og Eleanor af Aquitanien gjorde det muligt for vin fra Anjou at nå ud til bordene i de fineste kredse. Vindyrkningsarealerne til produktion af »Coteaux du Layon« udviklede sig i det 16. århundrede med ankomsten af hollandske varemæglere, der satte pris på disse vines egnethed til transport ad søvejen og udbredte kendskabet til druesorten Chenin B’s kvaliteter uden for grænserne. Vindyrkningsarealerne havde navnlig et stort opsving i 1780, som var det år, hvor Layonfloden blev tilpasset til den hollandske flådes store skibe.

Det lader til, at druesorten Chenin B stammer fra regionen. Det er en rustik druesort, hvis egenskaber varierer meget alt efter den jordtype, den er plantet på. Vinavlerne forstod også hurtigt, at det var en fordel at høste denne druesort på et fremskredent modningsstadium og ved hjælp af særlige teknikker. I sit værk »Traité des cépages« om druesorter skrev grev Odart i 1845 følgende: »Det er også nødvendigt at tilføje, at den ikke bør høstes, før den er overmoden, sådan som det er tilfældet omkring allehelgensdag, når skindet er blødgjort af regnen og går i forrådnelse.«

Overmodenheden er således et vigtigt aspekt af høsten. I 1816 præciserede Jullien følgende i sit værk om alle kendte vinmarker, »Topographie de tous les vignobles connus«: »I gode høstår høstes der ad flere omgange. De to første gange, hvor kun de mest modne druer høstes, anvendes til den vin, der sendes til udlandet. De vine, der fremstilles med druerne fra tredje høst, er til landets eget forbrug …«.

Nogle af kommunerne i dette vindyrkningsareal har altid været meget kendt, og den engelske geograf William Guthrie (1708-1770) nævnte allerede i oversættelsen af sit værk »Nouvelle Géographie Universelle«, der udkom i 1802, størstedelen af de kommuner, der nu har mulighed for at få deres navn anført efter navnet på den kontrollerede oprindelsesbetegnelse. Dekretet af 18. februar 1950 om anerkendelse af den kontrollerede oprindelsesbetegnelse »Coteaux du Layon« giver kommunerne Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné og Saint-Lambert-du-Lattay denne mulighed.

Den supplerende geografiske betegnelse »Chaume« dækker en sydvendt skråning midt i en bugtning, som har en usædvanlig topografi, og som er beliggende i kommunen Rochefort-sur-Loire og klemt inde mellem kommunerne Beaulieu-sur-Layon og Saint-Aubin-de-Luigné. Denne skråning, som tilhørte Foulques Nerra, og som i starten af det 11. århundrede blev testamenteret til Roncerayklosteret i Angers, blev meget hurtigt særdeles kendt. Senere – navnlig fra 1980’erne – har producenterne tilpasset vinstokkenes beskæringsteknikker og dyrkningsmetoder bedst muligt, fået bedre styr på høstreglerne og druernes høst med den optimale modenhed og foretaget nogle tekniske forbedringer med hensyn til lagringen og dens varighed. Denne fælles indsats førte til anerkendelsen af benævnelsen »premier cru«.

2. - Oplysninger om produktets kvalitet og egenskaber

Vinene er fornemme og elegante. I munden kombinerer de sødme med friskhed og styrke med en fin karakter, og deres aromaer er komplekse. De er velegnede til at blive gemt i længere tid, og kendere sætter stor pris på dem.

Vine med den kontrollerede oprindelsesbetegnelse »Coteaux du Layon« efterfulgt af navnet på den kommune, som druerne stammer fra, har generelt et lidt højere indhold af gæringsdygtigt sukker. Forskellene med hensyn til jordbundsforhold og beliggenhed giver nogle nuancer i vinene. De vine, der er fremstillet af druer fra de let nordvendte skråninger i Rochefort-sur-Loire, er således udpræget mineralske, mens vine fremstillet af druer fra de sydvendte skråninger i Beaulieu-sur-Layon, Faye-d’Anjou og Saint-Aubin-de-Luigné, ofte er kendetegnet ved at have karakteristiske noter, der er forbundet med udviklingen af ædel råddenskab som følge af botrytis cinerea. Vine, der er fremstillet af druer fra de svagt hældende skråninger på Layonflodens venstre bred i kommunerne Rablay-sur-Layon og Saint-Lambert-du-Lattay, er kraftige og harmoniske.

I vine med benævnelsen »sélection de grains nobles« gør alle fordelene ved den meget stærke koncentration af druer sig i høj grad gældende. I disse originale vine kommer de kraftige og vedvarende aromaer virkelig til udtryk. De frugt- og blomsteragtige aromaer blander sig med aromaer af overmodenhed, såsom tørret eller syltet frugt eller honningduft. Balancen mellem syre, alkohol og fyldighed gør det muligt for vinene at udvikle sig og blive endnu mere komplekse med årene.

Vine med benævnelsen »premier cru« efterfulgt af den supplerende geografiske betegnelse »Chaume« er navnlig kendetegnet ved deres fine og elegante karakter samt en stor og flot aromatisk kompleksitet, som ofte omfatter noter af syltet frugt og kvædebrød.

3. - Årsagssammenhæng

Kombinationen af overfladejord og en topografi, som giver vindyrkningsparcellerne en god eksponering, sikrer en regelmæssig, men begrænset vandforsyning til druesorten Chenin B, så alle dens mange facetter kan udfolde sig. I tråd med traditionerne omfatter det afgrænsede parcelområde således udelukkende de parceller, der ligger på skråningerne, og hvor jorden ikke er særligt dyb. Disse forhold kræver optimal håndtering af planten samt kontrol med kraften og produktionspotentialet, hvilket understreges i produktspecifikationen med den praksis, der tager sigte på et lavt udbytte kombineret med en kort beskæring.

Det middelhavsagtige mesoklima, vindyrkningsarealernes beliggenhed på nogle undertiden stejle skråninger og arealernes tilpassede drift fremmer en koncentration af druerne ved hjælp af visning eller tørring på vinstokkene (kaldet »passerillage sur souche«), hvilket er karakteristisk for vindyrkningsarealerne.

Flodens tilstedeværelse gør det ligeledes muligt at gå fra almindelig modenhed til overmodenhed takket være morgentågerne, som er absolut nødvendige for udviklingen af botrytis cinerea og dermed af »ædel råddenskab«, i særdeleshed for de vine, der har benævnelsen »sélection de grains nobles«.

At vente på druernes overmodenhed, udsætte høsten til sent i efteråret og høste ved håndkraft ad flere omgange på den samme parcel for at kunne udvælge de druer, der er naturligt koncentrerede eller ramt af »ædel råddenskab« (»stegt«), hører alt sammen med til producenternes knowhow og den særligt velegnede druesort Chenin B. Ved at bevare den traditionelle manuelle høst af druerne er vinavlerne ligeledes med til at fastholde særpræget og karakteristikaene for dette vindyrkningsareal på skråningerne.

Vinenes lagring er fastsat i produktspecifikationen og varer som minimum indtil 1. juli i året efter høståret for vine med benævnelsen »premier cru« eller indtil 1. juni i det andet år efter høståret for vine med benævnelsen »sélection de grains nobles«. Lagringen gør vinene velegnede til at blive gemt på flaske og er med til at fremhæve den aromatiske kompleksitet, der kommer til udtryk i munden. Ifølge et lokalt mundheld forholder det sig som følger: »»Coteaux du Layon«-vine dør aldrig – det er kun proppen, som dør.«

Godard Faultrier, historiker fra Anjou i det 19. århundrede, skrev følgende: »Hvis en indbygger fra Angers var kommet til Java før revolutionen, og hvis han havde været inde i paladset hos guvernøren for Det Nederlandske Ostindiske Kompagni, tror jeg, at det ville have glædet ham oprigtigt at se Anjouvinen perle i glasset hos denne mand, der ifølge Voltaire kun viste sig offentligt iført kongelig purpur, og at han ville have set på likørens ravfarvede udseende, at den stammede fra vores udsøgte Coteaux du Layon-vine.«

Producenterne har – i bevidstheden om, at de råder over et ganske særligt område, som de passer omhyggeligt på – gennem generationer styrket deres vines omdømme, som nu er internationalt.

9. Andre vigtige betingelser (aftapning, mærkning og andre krav)

Område i umiddelbar nærhed

Retsgrundlag:

EU-lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

a) Det område i umiddelbar nærhed, som er defineret i undtagelsen vedrørende fremstilling, forarbejdning og lagring af vin, består af »— Departementet Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (tidligere områder i de delegerede kommuner Bouillé-Saint-Paul og Cersay) — Departementet Indre-et-Loire: Saint-Nicolas-de-Bourgueil — Departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet — Departementet Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brain-sur-Allonnes, Brézé, Brissac Loire Aubance (tidligere områder i de delegerede kommuner Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital og Vauchrétien), Brossay, Cernusson, Chacé, Champtocé-sur-Loire, Chemillé-en-Anjou (tidligere område i den delegerede kommune Valanjou), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (tidligere områder i de delegerede kommuner Forges, Meigné og Montfort), Épieds, Fontevraud-l’Abbaye, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Gennes-Valde-Loire (tidligere områder i de delegerede kommuner Chênehutte-Trêves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Ingrandes-Le-Fresne sur Loire (tidligere område i den delegerede kommune Ingrandes), Jarzé Villages (tidligere område i den delegerede kommune Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (tidligere områder i de delegerede kommuner Bouzillé, Champtoceaux, Drain, Landemont, Liré, Saint-Laurent-des-Autels og La Varenne), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (tidligere område i den delegerede kommune Notre-Dame-d’Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (tidligere områder i de delegerede kommuner Pellouailles-les-Vignes og Saint-Sylvain-d’Anjou) og Villevêque — Departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers.«

b) For vine med benævnelsen »premier cru« efterfulgt af den supplerende geografiske betegnelse »Chaume« består det område i umiddelbar nærhed, som er defineret i undtagelsen vedrørende fremstilling, forarbejdning og lagring af vin, af følgende kommuners område i departementet Maine-et-Loire efter den officielle geokode fra 2018: Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Brissac Loire Aubance (tidligere områder i de delegerede kommuner Brissac-Quincé og Vauchrétien), Chalonnes-sur-Loire, Chaudefonds-sur-Layon, Chemillé-en-Anjou (tidligere område i den delegerede kommune Chanzeaux), Denée, Doué-en-Anjou (tidligere områder i de delegerede kommuner Brigné og Les Verchers-sur-Layon), Mauges-sur-Loire (tidligere områder i de delegerede kommuner Montjean-sur-Loire og La Pommeraye), Mozé-sur-Louet, Savennières, Soulaines-sur-Aubance, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon) og Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay).

Mærkning: supplerende benævnelser – kommune, som druerne stammer fra

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Navnet på den kontrollerede oprindelsesbetegnelse kan efterfølges af navnet på den kommune, som druerne stammer fra, i henhold til de i produktspecifikationen fastsatte bestemmelser.

Navnet på den kommune, som druerne stammer fra, skal være trykt med skrifttegn, der hverken i højden eller bredden er større end de skrifttegn, som udgør navnet på den kontrollerede oprindelsesbetegnelse.

Mærkning: benævnelsen »sélection de grains nobles«

Retsgrundlag:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Navnet på den kontrollerede oprindelsesbetegnelse, evt. efterfulgt af navnet på den kommune, som druerne stammer fra, kan suppleres med benævnelsen »sélection de grains nobles« i henhold til de i produktspecifikationen fastsatte bestemmelser.

Det er obligatorisk, at vine med benævnelsen »sélection de grains nobles« præsenteres med angivelse af årgangen.

Mærkning: benævnelsen »premier cru«

Retsgrundlag:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Benævnelsen »premier cru« er forbeholdt vine med den kontrollerede oprindelsesbetegnelse efterfulgt af den supplerende geografiske betegnelse »Chaume« i henhold til de i produktspecifikationen fastsatte bestemmelser.

Den supplerende geografiske betegnelse »Chaume« må ikke stå på samme linje som benævnelsen »premier cru«.

Den supplerende geografiske betegnelse »Chaume« skal være trykt med skrifttegn, der hverken i højden eller bredden er større end de skrifttegn, som udgør navnet på den kontrollerede oprindelsesbetegnelse.

Mærkning: den geografiske betegnelse »Val de Loire«

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Navnet på den kontrollerede oprindelsesbetegnelse kan suppleres med den geografiske betegnelse »Val de Loire« i henhold til de i produktspecifikationen fastsatte bestemmelser for anvendelsen af denne geografiske betegnelse. Bogstaverne i den geografiske betegnelse »Val de Loire« må hverken i højden eller bredden være større end to tredjedele af bogstaverne i navnet på den kontrollerede oprindelsesbetegnelse.

Mærkning: angivelse af en mindre geografisk enhed og valgfrie angivelser

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at:

— det drejer sig om en navngiven matrikelregistret lokalitet

— navnet fremgår af høstanmeldelsen.

Den navngivne matrikelregistrerede lokalitet skal være trykt med skrifttegn, der hverken i højden eller bredden er større end halvdelen af de skrifttegn, som udgør navnet på den kontrollerede oprindelsesbetegnelse

Mærkning: skriftstørrelse

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Alle valgfrie angivelser, hvis anvendelse i henhold til fællesskabsbestemmelserne kan reguleres af medlemsstaterne, må hverken i højden eller bredden være større end det dobbelte af størrelsen af de skrifttegn, som udgør navnet på den kontrollerede oprindelsesbetegnelse.

link til produktspecifikationen

https://info.agriculture.gouv.fr/gedei/site/bo-agri/document_administratif-7ab93419-47c9-4eb0-94fd-ae83a8828145

(1) EFT L 9 af 11.1.2019, s. 2.